**ГАБРОВО**

ОБЩИНА

гр. Габрово

януари 2024

за изпълнение на

**ОТЧЕТ**

Програмата за придобиване, управление и разпореждане с общинска собственост за 2023 година

Придобиването, управлението и разпореждането с имоти и вещи общинска собственост са основен приоритет в ежедневната работа на Дирекция „Общинска собственост и стопанска дейност“. През цялата 2023 г. служителите от дирекцията са се ръководили от приетата от Общински съвет гр. Габрово – Програма за придобиване, управление и разпореждане с общинска собственост за 2023 г., приета с Решение № 45 от 30.03.2023 г. В резултат на различни по вид действия от страна на администрацията и по инициатива на заинтересовани лица, в течение на годината Програмата претърпя изменения и допълнения, които бяха предложени на Общински съвет Габрово за одобрение. Планираните приходи от общинска собственост в бюджета на Община Габрово за 2023 г. бяха в размер на 1 750 000 лв.

През годината заседанията на комисиите по Закона за общинската собственост, жилищна политика, категоризация на туристически обекти и заведения за хранене и развлечение, търговска и рекламна дейност се провеждаха регулярно и в срок, като се разглеждаха всички подадени заявления и се поставяха и разискваха въпроси след проведени срещи на място, извършени проверки и изискани документи. Продължаващите проверки на място в обекти и жилища общинска собственост дават своите добри резултати с цел стопанисването на имотите. Изпратените писма, телефонни разговори и покани за доброволно плащане са само част от стъпките към своевременното събиране на приходите от общинска собственост и стопанска дейност.

Изпълнението на програмата за придобиване, управление и разпореждане с общинска собственост през 2023 г. е в размер на **1 649 657,01 лв.** или **94,27** **%** спрямо заложеното. Основен дял в приходната част имат разпоредителните сделки в размер на 670 356 лв., в т.ч. продажби на урегулирани поземлени имоти, заедно със сгради и жилища 78 630 лв., продажби на земя 567 641 лв. и учредяване право на строеж върху общински терени 24 085 лв. Приходите от наеми на нежилищни имоти са в размер общо на 438 186 лв., в т.ч.: приход от земя 83 265 лв. и приходи от сгради, части от сгради, РИЕ и ДМА 354 921 лв. Приходите от наем на жилищни имоти са в размер на 264 528 лв. Приходите от стопанска дейност са в размер общо на 257 165 лв., в т.ч.: такси за ползване на места за извършване на търговия на открито и поставяне на маси и столове за сервиране на открито 213 465 лв., категоризация на заведения за хранене и развлечения и места за настаняване 22 985 лв., издаване на разрешения за сеч и превозни билети 1 000 лв. и издаване на разрешения за таксиметров превоз на пътници 19 715 лв.

През 2023 г. са съставени и вписани 45 броя актове за общинска собственост, от които:

* 39 броя за частна общинска собственост;
* 6 броя актове за публична общинска собственост;

Съставят се нови актове за общинска собственост (АОС) по Кадастралната карта и кадастралните регистри (КККР) на гр. Габрово и по влезлите в сила кадастрални карти на населени места от Община Габрово.

Отписаните имоти, като общинска собственост са24 броя**.** Проведени са 9 бр. заседания на комисията по чл. 52, ал. 3 от НРПУРОИ на Общински съвет - Габрово, като след проучване и огледи на място са разгледани 74 преписки от юридически и физически лица и институции. Проучени и заверени са 195 молби-декларации за снабдяване с нотариални актове.

І. ПРИДОБИВАНЕ НА ИМОТИ

**1. Отчуждаване на имоти**:

През календарната 2023 г. Община Габрово не е реализирала отчуждителни процедури, като в техния ход е използвана възможността предвидена в чл. 21, ал. 4 от ЗОС.

**2. Придобиване на имоти**

В процеса на реализиране на отчуждителни процедури, на основание чл. 21, ал. 4 от ЗОС, Община Габрово придобива чрез покупка на обща стойност 15 175,00 лв. следните поземлени имоти, както следва:

 – Поземлен имот с идентификатор 14218.518.459 по кадастралната карта и кадастрални регистри на гр. Габрово, незастроен, с площ 368 кв. м., с адрес гр. Габрово, ул. Рила, трайно предназначение: урбанизирана, начин на трайно ползване: незастроен имот за жилищни нужди, попадащ в улица Рила в частта й с осови точки 121-122 между кв. 14 и кв. 15 по плана на гр. Габрово, кв. Радичевец – 43 част, на стойност 11 040,00 лв.

* Поземлен имот с идентификатор 14218.518.637 по кадастралната карта и кадастрални регистри на гр. Габрово, незастроен, с площ 149 кв. м., с адрес гр. Габрово, ул. Рила, трайно предназначение: урбанизирана, начин на трайно ползване: за второстепенна улица, имотът попада в улица, в частта й с о.т. 98б-98д, между кв.17а и кв.17б по плана на гр. Габрово, кв. Радичевец–44 част, на стойност 3 900,00лв.

 – Имот с проектен идентификатор 14218.518.700 по кадастралната карта и кадастрални регистри на гр. Габрово, незастроен, с площ 7 кв. м., с адрес: гр. Габрово, ул. Рила, имотът попада в улица , в частта й с о.т. 98в-98б, между кв.17а и кв.17б по плана на гр. Габрово, кв. Радичевец–44 част, на стойност 235,00 лв.

ІІ. РАЗПОРЕДИТЕЛНИ СДЕЛКИ

При планирани средства от разпоредителни сделки в размер на 750 000 лв., изпълнението е в размер на 670 356 лв. или 89 % от плана по бюджет 2023 г.

В изпълнение на Програмата за придобиване, управление и разпореждане с общинска собственост през 2023 г. са изготвени 10 броя протоколи на комисията по чл. 52, ал. 3 от НРПУРОИ на Общински съвет - Габрово и са възложени 49 оценки на недвижими имоти и актуализации на извършени оценки. Подготвени и внесени за разглеждане в Общински съвет – Габрово са 61 броя предложения, свързани с разпореждане или управление на общински имоти. При всеки заявен интерес към имоти, общинска собственост са организирани огледи на терен и обсъждане в комисията, която разглежда преписки по Закона за общинската собственост. При положителни становища на комисията са внасяни предложения до Общинския съвет за процедури относно продажба, отдаване под наем или учредяване безвъзмездно право на ползване.

През 2023 година са финализирани 14 бр. сделкиза продажба на общинска земя на обща стойност 567 641 лв. при планирани приходи от земя 250 000 лв. В резултат на тези сделки реализираните приходи от разпореждане с общинска земя са 227 % от планираните. Тези сделки включват продажба на:

* незастроени урегулирани поземлени имоти /УПИ/;
* земеделски земи по плановете на новообразуваните имоти по §4 от ПЗР на ЗСПЗЗ;
* урегулирани поземлени имоти, върху които са изградени частни жилищни сгради с отстъпено право на строеж;
* придаваеми земи по регулация;
* продажба на земя по чл.15, ал.3 от ЗУТ.

Приходите от продажби на сгради и самостоятелни обекти в сгради, включително продажба на общински жилища на настанените в тях наематели са в резултат на 2 /две/ продажби жилища на настанени в тях наематели на обща стойност 78 630 лв., при планирани 350 000 лв.

Реализираните приходи от учредяване право на строеж са от правото на строеж към продадените жилища и допълнително право на строеж към вече изградени обекти. Приходите са в размер на 24 085 лв. при планирани 150 000 лв.

**Извършените разпоредителни сделки и приходите от тях са както следва:**

1. **Продажба на жилища на наематели**

|  |  |  |  |  |
| --- | --- | --- | --- | --- |
| **№ по ред** | **Наименование****Площ** | **Адрес** | **Купувач** | **Сума в лева** |
| 1. | Апартамент 14218.550.281.1.32ЗП – 28.84 кв. м. | ул. „Трети март “ №21, ет. 6, ап. 32 | Веселинка Митева | 26 070 |
| 2. | Апартамент 14218.501.450.6.1ЗП – 65.10 кв. м. | ул. „Младост “ №12, вх. В, ет. 1, ап. 1 | Петя Желязкова | 52 560 |

1. **Продажба на урегулирани поземлени имоти**

|  |  |  |  |  |  |
| --- | --- | --- | --- | --- | --- |
| **№ по ред** | **Наименование****Идентификатор** | **Предназначение****Площ** | **Адрес** | **Купувач** | **Сума в лева** |
| 1. | Поземлен имот 14218.521.18 КККР на гр. Габрово | Ниско застрояване (до 10 м) 253 кв. м | ул. Малина | Янко Колев | 12 725 |
| 2. | Поземлен имот 14218.502.868 КККР на гр. Габрово | За друг обществен обект, комплекс 3 711 кв. м. | Северна зона | „НИКТРОНИКС“ ООД | 362 187 |
| 3. | Урегулиран поземлен имот - 200 от кв.19 по плана на с. Драгановци | за зелено училище, спортни и рекреационни дейности5 420 кв. м. | с. Драгановци,общ. Габрово | Станислав Косев | 109 137 |

1. **Продажба право на строеж**

|  |  |  |  |  |  |
| --- | --- | --- | --- | --- | --- |
| **№ по ред** | **Наименование****Идентификатор** | **Предназначение****Площ** | **Адрес** | **Купувач** | **Сума в лева** |
| 1. | Право на строеж към Самостоятелен обект14218.550.281.1.32 | Апартамент ЗП – 28.84 кв. м. | ул. „Трети март“ №21, ет.6, ап.32 | Веселинка Митева | 1 940 |
| 2. | Право на строеж към Самостоятелен обект14218. 501.450.6.1 | Апартамент ЗП –65.10 кв. м. | ул. “Младост“ №12, вх.В, ет.1, ап.1 | Петя Желязкова | 5 410 |
| 3. | Пристройка и преустройство в самостоятелен обект 14218.501.1022.1.1 по КККР на Габрово | Заведение за бързо хранене и кулинарен магазинЗП – 35.48 кв. м. | ул. „Лазурна“ №10 | „КРАСА КР“ ЕООД | 3 732 |
| 4. | Пристройка работилница за закуски към самостоятелен обект 14218.501.1022.1.3 по КККР на Габрово | Работилница за закуски ЗП – 21.40 кв. м. | ул. „Лазурна“ №10 | „ПАВЛОВИ 09“ ООД | 2 251 |
| 5. | БКТП 20(10)/0,4кW до 1x1000 kVA, със ЗП 8,08 кв.м. към преустройство на сграда с идентификатор 14218.504.143.1 по КККР на гр.Габрово | БКТП 20(10)/0,4кW of 1x1000 kVA, със ЗП 8,08 кв.м. | ул. “Хр.Смирненски“ | „ХЕМУСТУРИСТ“ АД | 850 |
| 6. | Пристройка към жилищна сграда за обособяване на антре и тераса, с площ 19 кв. м. в поземлен имот с идентификатор 14218.526.30 по КККР на гр. Габрово, ул. Свежест № 6 | антре и тераса, с площ 19 кв.м. | ул.“Свежест“ №6кв. Лисец | Бонка Костадинова | 1 600 |
| 7. | Пристройка към аптека, с площ 78.93 кв. м. към самостоятелен обект в сграда с идентификатор 14218.501.853.4.9 по КККР на гр. Габрово | Пристройка към аптека, с площ 78.93 кв. м. | ул. Д-р Тота Венкова №12 | „ДЖОЙ ИНТЕРНЕШЕНЪЛ“ЕООД | 8 302 |

1. **Продажба на земя по чл.59, ал.3 от НРПУРОИ на собственика на законно построена върху нея сграда**

|  |  |  |  |  |  |
| --- | --- | --- | --- | --- | --- |
| **№ по ред** | **Наименование****Идентификатор** | **Предназначение****Площ** | **Адрес** | **Купувач** | **Сума в лева** |
| 1. | Поземлен имот 14218.528.202 по КККР на гр. Габрово | За жилищни нужди493 кв. м. | кв. Недевци, ул. „Бръшлян“ № 9 | Деница КятовскаТодор Кятовски | 14 641 |
| 2. | Поземлен имот с идентификатор 30764.603.93 по КК с. Зелено дърво, общ. Габрово | За жилищни нужди469 кв. м. | с. Зелено дърво, общ. Габрово | Аничка ДенковаПламен Денков | 9 604 |

1. **Продажба на земеделски земи**

|  |  |  |  |  |  |
| --- | --- | --- | --- | --- | --- |
| **№ по ред** | **Наименование****Идентификатор** | **Предназначение****Площ** | **Адрес** | **Купувач** | **Сума в лева** |
| 1. | Новообразуван имот с идентификатор 57675.108.8 | За нуждите на селското стопанство 344 кв. м | землище Поповци, местност „Копака“ | Тодор Ангелов | 5 900 |
| 2. | Новообразуван имот с идентификатор 05400.616.11  | За нуждите на селското стопанство 616 кв. м | Землище БорикиМестностПоп Стоево | Стоян Атанасов | 12 520 |
| 3. | Новообразуван имот с идентификатор 14218.455.170 | За нуждите на селското стопанство 634 кв. м | землище Габрово, местност „Янкула“ | Мариета Христова | 7 580 |
| 4. | Новообразуван имот с идентификатор 05400.606.17 | За земеделски труд и отдих357.31 кв. м | Землище БорикиМестностСтария път | Атанас Йорданов |  8 618 |
| 5. | Новообразуван имот с идентификатор 05400.606.18 | За земеделски труд и отдих521 кв. м | Землище БорикиМестностСтария път | Петя Пенчева |  12 483 |
| 6. | Новообразуван имот с идентификатор 02347.401.67 | За земеделски труд и отдих255 кв. м | землище Баланите, местност Синча | Милен Добрев | 4 000 |

1. **Продажба на земя по чл.58, ал.1 и ал.2 от НРПУРОИ**

|  |  |  |  |  |  |
| --- | --- | --- | --- | --- | --- |
| **№ по ред** | **Наименование****Идентификатор** | **Предназначение****Площ** | **Адрес** | **Купувач** | **Сума в лева** |
| 1. | Поземлен имот с идентификатор 14218.508.711 по КККР на гр. Габрово, попадащ в УПИ III– 2093 от кв.30 по плана на гр.Габрово, кв.Тлъчници - V част | За жилищни нужди97 кв. м. | Ул. „Мир“ | Николай Дренски | 3 320 |

1. **Продажба на земя по чл.15, ал.3 от ЗУТ**

|  |  |  |  |  |  |
| --- | --- | --- | --- | --- | --- |
| **№ по ред** | **Наименование****Идентификатор** | **Предназначение****Площ** | **Адрес** | **Купувач** | **Сума в лева** |
| 1. | Поземлен имот с проектен идентификатор 14218.514.668 по КККР на гр. Габрово | За жилищни нужди95 кв. м. | ул. „Мирни дни“ | Иван Караджов | 4 230 |
| 2. | Поземлен имот с проектен идентификатор 14218.518.697 по КККР на гр. Габрово | За жилищни нужди6 кв. м. | ул. “Лиляна“ | Десислава ПингеловаВълко Пингелов | 696 |

 **8. Сключени договори за учредено безвъзмездно право на ползване през 2023 г.**

|  |  |  |  |  |  |
| --- | --- | --- | --- | --- | --- |
| № по ред | НаименованиеИдентификатор |  Адрес | Площ | Ползвател | Решение на Общински съвет/Заповед/Договор |
| 1. | Офис – част от сграда с идентификатор 14218.510.529.1, с АОС №1734 /24.06.2013 г | Габровоул. Радецка №23  | Площ 175,00 кв. м., съставляващи 15 % от самостоятелния обект, находящи се на първи етаж от сградата | Сдружение „Рeгионална занаятчийска камара Габрово“,, с представляващСашка Стоянова | 101/31.05.2023 г.1185/16.06.2023 г. на Кмета на Община Габрово531-ОССД-23/23.06.2023 Г. |
| 2. | Офис – част от самостоятелен обект с идентификатор 14218.510.243.1.5АОС №1611/ 13.06.2012 г. | Габровоул. Радецка №18, 3 етаж | Площ 47,80 кв.м., съставляващ38% от самостоятелен обект. | Сдружение „Социален диалог – 2001” Габрово, с представляващСветла Пенева | 141/27.07.2023 г.1600/15.08.2023 г. на Кмета на Община Габрово721-ОССД-23/12.09.2023 Г. |
| 3. | Самостоятелен обект с идентификатор 14218.505.680.4.18 АОС № 1657/11.12.2012 г., с  | Габровоул. Юрий Венелин №16 | Площ 75,00 кв. м. | Сдружение „Национална асоциация на сляпо-глухите в България“, с представляващВеличка Великова | 102/31.05.2023 г.1221/22.06.2023 г. на Кмета на Община Габрово568-ОССД-23 /07.07.2023 г. |

|  |
| --- |
| **ІII. УПРАВЛЕНИЕ НА НЕЖИЛИЩНИ ИМОТИ**Действащи договори за наем, за възмездно и безвъзмездно ползване към 31.12.2023 г. - 678 броя.Сключените договори за наем през 2023 г. са 80 бр. от които:1. Земеделска земя от общинския поземлен фонд и земи по чл. 19 от Закона за собствеността и ползването на земеделските земи /ЗСПЗЗ/:
	1. Пасища, мери и ливади - 14 бр. договори за пасища, мери и ливади, след проведена процедура по чл.37и от ЗСПЗЗ;
	2. Обработваеми земи – 5 бр. договори, сключени след проведени тръжни процедури;

През изминалата година броя на сключените договори за общински имоти – земеделски земи не е висок. Земеделските производители в общината проявиха интерес към наемането на обработваема земя, пасища, мери и ливади, които вече са изчистили и обработвали. По искане на собствениците и ползвателите на животновъдни обекти са сключени 14 бр. договори за пасища мери и ливади, а след проведени 10 бр. тръжни процедури са сключени 5 бр. договори за обработваеми земи. * 1. Новообразувани имоти по §4 от ПЗР на ЗСПЗЗ – 2 бр. договор;

 През 2023 г. се наблюдава интерес към закупуване на новообразувани имоти в землищата, където са приети плановете на новообразуваните имоти.* 1. Полски пътища и имоти по чл. 37в, ал. 10 от ЗСПЗЗ - 0 бр. договори с ползватели на имоти от общински поземлен фонд и полски пътища, попадащи в съответните масиви за ползване, определени със заповедите на Директора на Областна дирекция „Земеделие“ Габрово за разпределение на масивите в различните землища на общината. Предвид входирано уведомление от Областна дирекция земеделие с Вх. № оссд-02-01-237/13.11.2023 г. и Решение на ОбС Габрово № 19 от 30.11.2023 г., всички 150 броя договори са сключени в началото на м. януари 2024 г.
1. Сгради, самостоятелни обекти в сгради – 12 бр. договори за имоти – общинска собственост, сключени след проведени 24 бр. тръжни процедури, като основното търсене бе насочено към складови и производствени помещения, здравни кабинети и офиси. Сключени са договори за магазини за хранителни стоки в с. Трънито и за заведение за хранене и развлечения /ЗХР/ с. Драгановци.
2. Дълготрайни материални активи – 3 бр. договори, за училищен автобус и костюми и реквизит за ансамблите на НЧ „Габрово – 2002“, както и позиции за поставяне на зарядни колони за зареждане на електрически превозни средства.
3. Рекламно информационни елементи – 44 бр. договори, от които 36 за разполагане на информационно-указателни табели и 8 за поставяне на билбордове.

През 2023 г. сключените наемни договори са индексирани, там където е приложимо, с индекса на официално обявената инфлация, от Националния статистически институт, за периода януари - декември 2023 г., в размер на 15,3 %.  Приходи от дейността.За периода 01.01.2023 – 31.12.2023 г. приходите от отдадени под наем общински нежилищни имоти, земя, ДМА и РИЕ са в размер на 438 186 лв., които са 93 % от заложените в Програмата за придобиване, управление и разпореждане с имоти общинска собственост за 2023 г. приходи, в размер на 470 000 лв. Продължават системните действия на служителите за увеличаване процента на събираемост на наемите от общинска собственост, чрез уведомителни писма, разговори по телефон, като по този начин се цели и предотвратяване прекратяването на сключените договори. Усилено се осъществява и информираността на гражданите и фирмите за всички провеждащи се търгове, свободни помещения общинска собственост, подновяване на изтичащи договори за наем и разрешителни за търговия на открито и разполагане на маси и столове за сервиране, на открито, чрез използването на различни по вид социални мрежи, електронни и печатни издания. Това от своя страна допринесе за доброто изпълнение на програмата и изпълнение на приходната част в бюджета от общинска собственост. През 2023 г. бяха извършени ремонтни дейности в сгради които общината е собственик или в съсобственост със следните административни адреси: пл. „Първи май” №2; ул. „Райчо Каролев” № 2, ул. „Опълченска“ № 9, ул. „Тракия“ № 3, бул. „Столетов“ № 19, административна сграда с. Гъбене.**IV. СТОПАНСКИ ДЕЙНОСТИ**  През отчетния период бяха проведени 41 заседания на комисията, по чл. 15 от Наредба за реда и условията за провеждане на търговска дейност на територията на община Габрово, в резултат на което са издадени 695 разрешителни за ползване на терен - общинска собственост за извършване на търговия на открито и поставяне на маси и столове за сервиране на открито. Допълнително са разгледани и искания от сдружения и фирми за провеждане на развлекателни и културни изяви, и са предоставени терени за тяхното провеждане. Забелязва се ръст на броя на издадените разрешителни с над 30 % спрямо 2022 г. При наличие на незаплатени такси, търговците се установяват и на същите се изпращаха напомнителни писма. Навременните контролни действия от страна на служителите на отдел СДЖП доведе до значителен спад на уведомителните писма, като за календарната година са изпратени само 2 броя такива писма. Съставени са 2 броя актове за установяване на задължения за 1 149.60 лева, на базата на които са заведени изпълнителни дела. Проведени са 23 заседания на Общинската експертна комисия по категоризиране на туристическите обекти (ОЕККТО). Разгледани са 93 броя заявления за категоризиране на туристическите обекти, от които 14 броя за промяна на обстоятелства по вече издадени Удостоверения за категоризиране на туристическите обекти и за прекратяване на категоризация. През 2023 година са категоризирани 51 заведения за хранене, 38 места за настаняване включително са регистрирани 12 апартамента и 13 стаи за гости клас „В“.  Проведени са 21 заседания на комисията по рекламна дейност на територията на Община Габрово, като на 44 фирми са съгласувани и разрешени проекти за разполагане на рекламно - информационни елементи. Регулярно се извършват проверки на местата в града, където се поставят рекламно - информационни елементи, като на тези за които е установено, че са без необходимите и/или без договори за наем се предприемат последващи действия за узаконяването им, съгласно нормативните изисквания.  За периода 01.01.2023 г. 31.12.2023 г. са издадени 97 броя разрешения за сеч на дървесина в земеделски земи и урбанизирани територии в землището на гр. Габрово и землището на с Лесичарка и средно по 3 превозни билета на разрешително за транспортиране на дървесината. Във връзка с чл. 111, ал. 6 и ал.7 от Закона за горите, е изготвен списък с граждани, желаещи да закупят дърва за огрев, добити от общинска горска територия. В списъка са включени общо 305 гражданина на територията на община Габрово. Извършеното обследване, назад в годините, относно изпълнението на планираните приходи в бюджета на общината от стопанска дейност установи следното изпълнение: В постъпленията от такси за ползване на терен - общинска собственост за извършване на търговия и сервиране на открито не се забелязва спад, а завишение на приходната част с 23 000 лева спрямо 2022 г. Постъпленията от искания за издаване на разрешение за сеч на дървета в земеделски земи и издаване на превозни билети, запазват приблизително предвидената си стойност.. Издадените разрешения за таксиметров превоз за относително сходни, поради наличието и регистрацията на почти еднаква бройка таксиметрови автомобили.**V. ПРЕДОСТАВЯНЕ ПОД НАЕМ НА ЖИЛИЩНИ ИМОТИ** Към 31.12.2023 г. Община Габрово притежава 492 броя жилища. Групите жилища и съответно, броят им в тях, е следният:I-ва група - „Жилища за настаняване под наем на граждани с установени жилищни нужди“- 439 бр.;ІІ-ра група - „Жилища за продажба, замяна и обезщетяване на бивши собственици, чиито имоти са отчуждени за общински нужди” - 2 бр.;ІIІ-та група - „Ведомствени жилища” - 37 бр.;ІV-та група - „Резервни жилища” - 14 бр. През отчетния период са разгледани общо 433 броя искания, молби, жалби и сигнали от граждани и наематели на общински жилища, в. т. число 5 искания на наематели на общински жилища за закупуване на жилището, искания на 150 лица, семейства и домакинства за продължаване на наемните им правоотношения и искания на 138 лица, семейства и домакинства за картотекиране като нуждаещи се от настаняване в общинско жилище. На 59 лица, семейства и домакинства, неотговарящи на изискванията, определени в чл. 4, ал. 2 от НУРУЖННОЖ, е отказано картотекиране. В картотеката са включени 79 лица, семейства и домакинства, от които 56 са настанени в общински жилища. Чакащи са 23 лица, семейства и домакинства. Заведени през 2023 г. са 5 изпълнителни дела срещу длъжници към Общината на обща стойност 2 668,65 лева. Постъпилите приходи през 2023 г. от образуваните изпълнителни дела през 2022 г. са в размер на 953,25 лева. През отчетния период е съборено едно общинско жилище (къща) с административен адрес на ул. „Любен Каравелов“ № 53. Извършени са ремонти на общи части в сгради, в които Общината е в съсобственост на обща стойност от 4 630,32 лева. Извършени са цялостни или частични ремонтни работи в 14 общински жилища.  Съгласно Решение №126 от 29.06.2023 г. на Общински съвет - Габрово, са предоставени два броя общински жилища от ведомствения фонд на „СДРУЖЕНИЕ ОБЕДИНЕН ФУТБОЛЕН КЛУБ „ЯНТРА 2019“. Извършени са 48 регулярни проверки на общински жилища относно начина на стопанисването им. На 9 от наемателите са направени предписания за извършване на ремонтни дейности и привеждане на жилището във вид, подходящ за живеене. Две от предписанията са изпълнени, а на останалите текат указаните срокове. Изпратени са 55 бр. напомнителни писма на наемателите за незаплатена в съответния срок наемна цена за ползваните от тях общински жилища.  Експерти на общинска администрация участваха в 48 събрания на етажната собственост, като в по голяма си част те са във връзка възможността за кандидатстване по Инвестиционна процедура „Подкрепа за устойчиво енергийно обновяване на жилищния сграден фонд“ по Плана за възстановяване и устойчивост на Република България. Извършеното обследване, на база сравнителния анализ, относно изпълнението на планираните приходи в бюджета на Общината от отдадени под наем жилищни имоти установи следното изпълнение:**VI. ИЗГРАЖДАНЕ НА ОБЕКТИ ОТ ПЪРВОСТЕПЕННО ЗНАЧЕНИЕ**През 2023 г. са завършени и въведени в експлоатация двата подобекта:**Подобект I**: „Водоснабдяване група села на територията на област Габрово – Думници, Гайтани, Прахали, Гледаци, Мрахори, Чавеи, Пецевци, Златевци, Милковци, Лоза, Петровци, Армените, Здравковец, Влайчовци от вътрешната водоснабдителна мрежа на гр. Габрово“**Подобект II**: Отклонение за с. Драгановци, с. Яворец и с. Музга.Предстои предаването им за управление на Асоциацията по В и К на обособената територия, обслужвана от „В и К“ ООД – гр. Габрово.*Настоящият Отчет за изпълнение на Програмата за управление на собствеността на Община Габрово за 2023 г. е разработен от Дирекция ОССД и е приет от Комисията по Закона за общинската собственост, назначена със Заповед на Кмета на Община Габрово №1786/20.07.2021г., съгласно Протокол от 16.01.2024 г.*  |
|  |